વળી બિલ્ડરો પણ જ્યાં આવી સબસીડી મળતી હોય ત્યારે તમારા ફ્લેટની કિંમત પણ આ સબસીડી ગણીને એ ભાવે ફ્લેટ ઓફર કરશે એ પણ શક્ય છે. ટુંકમાં પહેલા ફ્લેટની કિંમત 2.7 લાખ વધારી પછી ડિસ્કાઉન્ટ આપશે અથવા તમને ગણાવશે કે તમને અહી આટલી સબસીડી મળે છે. વળી આવી સબસીડી આપવા માટે બિલ્ડર પણ ઘરની ક્વોલીટીમાં કોમ્પ્રોમાઈઝ કરશે એ સ્વાભાવિક છે. પહેલું ઘર અને ખાસ તો જ્યાં તમે કાયમ માટે રહેવાના હોવ ત્યાં એ ઘર ખરીદવા પૈસાની નજીવી સબસીડી મેળવવા અન્ય જરૂરી સવલતો જતી નહીં જ કરો એ સ્વાભાવિક છે.